St. Ferdinand

St. Ferdinand (lyhennettynä vain Ferdinand) on Angestanian toisiksi suurin kaupunki ja yksi maailman suurimmista kaupungeista. 1300-luvulla perustettu kaupunki sijaitsee Ferdinandian niemimaan keskiosissa sen idän puoleisella rannikolla Angenstanianmereen kuuluvan Ferdinandinmeren rannalla. Kaupungin väkiluku oli vuonna 2016 noin 20 miljoonaa ihmistä. Kaupunki on tunnettu satamistaan ja siellä sijaitseva Easthiren satama on rahtimäärältään maailman suurin. Kaupungin pääelinkeinot rakentuvatkin sataman ympärille ja sen kautta kulki vuonna 2017 18% maailman rahtiliikenteestä.

Historia
Kaupunki perustettiin 1311, kun Kirkby-nimisen kauppakaupungin satama umpeutui ja Ferdinandian käskynhaltija Ernstin käskystä perustettiin uusi kaupunki syvän lahden pohjukkaan noin kymmenen kilometriä pohjoisemmaksi. Alun perin kaupunkia kutsuttiin nimellä Uusi-Kirkby.

Kaupunki uudelleennimettiin yhdistyneen Angenstanian ensimmäisen kuninkaan Ferdinand I:n mukaan 1506.